open-index/open-wikipedia-markdown huggingface dataset:
মসজিদে বিলাল

thumb|মসজিদ-ই-বিলাল
**মসজিদে বিলাল** (বিলাল মসজিদ) ভারতের কর্ণাটক-এর ব্যাঙ্গালোর-এর বৃহত্তম মসজিদগুলির মধ্যে একটি। এটি ২০১৫ সালের মাঝামাঝি সময়ে উদ্বোধন করা হয়। ১১ জুন ব্যানারঘাটা সড়কে তুর্কি ধাঁচে 'মসজিদ ঈদগাহ বিলাল' স্থাপন করা হয়। মসজিদটি শহরের দক্ষিণ অংশের একটি জনপ্রিয় রাস্তার ট্রাফিক মোড়ের কোণে অবস্থিত। প্রেস্টিজ গ্রুপ ডেভেলপাররা ২০১০ সালে নির্মাণের কাজ শুরু করেছিল এবং সম্প্রতি শেষ হয়। তখন জনাব আলহাজ্ব হাবীব খান সাহেব ২০০৪ থেকে ২০১৫ সাল পর্যন্ত এই কমিটির সভাপতি ছিলেন। ২০০,০০০,০০০ টাকা ব্যয়ে নির্মিত মসজিদটি এক সাথে ৬,৫০০ লোকের নামাজ পড়ার জন্য জায়গা প্রদান করে। ব্যয়ের একটি উল্লেখযোগ্য অংশ প্রেস্টিজ গ্রুপ দ্বারা অবদান ছিল।

চারতলা মসজিদটি ১.৪৫ একর বিলাল ঈদগাহের একটি অংশে নির্মিত হয়। ১৯৯০ সালে বেঙ্গালুরু উন্নয়ন কর্তৃপক্ষের কাছ থেকে ১০,০০০,০০০ টাকা মূল্যে ঈদের জামাতের জন্য জমি কেনা হয়। স্থানীয় বিধায়ক এবং প্রাক্তন পরিবহন মন্ত্রী এবং কর্ণাটকের প্রাক্তন স্বরাষ্ট্রমন্ত্রী রামালিঙ্গা রেড্ডি সম্প্রদায়কে জায়গাটি অধিগ্রহণে সহায়তা করেছিলেন।

বর্তমান সভাপতি আলহাজ্ব আশরাফ সাহেব ও সেক্রেটারি আলহাজ্ব ফাইয়াজ সাহেব ইসলামিক ভয়েসকে বলেন, মসজিদটি প্রায় ৪২,০০০ বর্গফুট জায়গা জুড়ে রয়েছে।  ঈদগাহ মাঠে প্রায় ৫০০ গাড়ির পার্কিংয়ের জায়গা রয়েছে। হযরত মাওলানা মোহাম্মদ শাকিরুল্লা সাহেব মসজিদের ইমাম ও খতিব। অভিষেক অনুষ্ঠানে প্রধান অতিথি ছিলেন মাওলানা কাসিম কোরেশী।

## ঘটনা
* ২০১৫ সালে ঈদের নামাজ একটি গণজামাত অনুষ্ঠিত হয়, স্থানীয় প্রশাসন দ্বারা এক কিলোমিটারের মধ্যে সমস্ত রাস্তা বন্ধ করে দেওয়া হয়।
* ২০১৬ সালে জন জনহিতৈষী জনাব জাফুরাল্লার দ্বারা একটি গণবিবাহের অনুষ্ঠানের আয়োজন করা হয় এবং ইমামের নির্দেশনায় ২৫ থেকে ৩০টি বিবাহ অনুষ্ঠিত হয়।
* ২০১৬ সালের নিকাহ অনুষ্ঠানগুলি জোহর (বিকাল), আসর (সন্ধ্যা) এবং মাগরিব (সন্ধ্যা) নামাজের পরে নিয়মিতভাবে অনুষ্ঠিত হয়। স্থানীয়রা তাদের বন্ধু এবং সহকর্মীদের নিকাহ একটি গর্বের মুহূর্ত হিসাবে এখানে পরিচালনা করেছে বলে মনে করে।

## তথ্যসূত্র

বিষয়শ্রেণী:কর্ণাটকের মসজিদ
বিষয়শ্রেণী:বেঙ্গালুরুর ধর্মীয় ভবন ও স্থাপনা
বিষয়শ্রেণী:ইন্দো-ইসলামি_মসজিদ
পিছনের গল্প

[thumb|right|চোখের সামনে পিতামাতা খুন হওয়ার মানসিক আঘাত ব্রুস ওয়েন কে পরবর্তীতে [ব্যাটম্যান করে তোলে, যা কাল্পনিক জগতের খুবই জনপ্রিয় একটি পিছনের গল্প]]
বিনোদনের ভাষায় **পিছনের গল্প** হচ্ছে ওইসব ঘটনা বা পরিস্থিতি যার ফলে বোঝা যায় একটি চরিত্র কিংবা কিছু লোকজন কীভাবে গল্পের নায়ক এবং শত্রুতে পরিণত হয়েছে। এটি গল্পের মধ্যে একটি আগ্রহ এবং জটিলতা তৈরি করে যা চরিত্রের লক্ষ্য উদ্দেশ্য কে ফুটিয়ে তোলে।

আমেরিকান কমিক বইয়ে এটি দেখানো হয় যে কীভাবে কোন পরিস্থিতিতে একজন সুপারহিরো বা সুপারভিলেন তার সুপারপাওয়ার পেয়ে থাকে বা কীভাবে সে সুপারহিরো/ভিলেনে রূপান্তর হয়। তাদের চরিত্র গুলো চলমান রাখার জন্য কমিক বই প্রতিষ্ঠান, কার্টুন প্রতিষ্ঠান, বাচ্চাদের অনুষ্ঠান প্রচার করা প্রতিষ্ঠান এবং খেলনা প্রতিষ্ঠান তাদের পুরনো চরিত্র গুলোর পিছনের ঘটনা পুনরায় বারবার লিখতে থাকে। এসব বর্ণনা যোগ করার ফলে এগুলো একটি নতুন গল্প পায় যার ফলে তাদের চরিত্রকে ভিন্ন চরিত্রের মতো দেখায়। 
একটি তাৎপর্যপূর্ণ ঘটনা যা ** পিছনের গল্প** বা **মূল ঘটনা** হিসেবেও ধরা হয়, এটি পৌরাণিক কাহিনীর ক্ষেত্রেও ব্যবহৃত হয়। যেখানে বলা হয় কীভাবে পৃথিবীর শুরু হয়েছে, মানুষ কীভাবে অস্তিত্বে এসেছে এসব বিষয়ে।

এটি চরিত্র এবং অন্যান্য উপাদানের ইতিহাস যা মূল বর্ণনার শুরুতে বিদ্যমান পরিস্থিতিকে অন্তর্নিহিত করে। এমনকি একটি বিশুদ্ধ ঐতিহাসিক কাজ দর্শকদের কাছে পিছনের গল্প প্রকাশ করে।

## ব্যবহার
একটি সাহিত্যিক যন্ত্র হিসাবে, মূল গল্পের গভীরতা বা বিশ্বাসযোগ্যতা প্রদানের জন্য প্রায়ই পিছনের গল্প ব্যবহার করা হয়।

পিছনের গল্পগুলো সাধারণত প্রকাশ করা হয়, আংশিক বা সম্পূর্ণভাবে, কালানুক্রমিকভাবে বা নাহলে, মূল গল্প বা ঘটনা শুরু হওয়ার সাথে সাথে। যাইহোক, একজন গল্পকার পিছনের গল্পের কিছু অংশ বা একটি সম্পূর্ণ গল্পও তৈরি করতে পারেন যা শুধুমাত্র তাদের চরিত্রকে তুলে ধরে।

পিছনের ঘটনা গুলো ফ্ল্যাশব্যাক, কথোপকথন, সরাসরি বর্ণনা, সংক্ষিপ্তসার, স্মৃতিচারণ এবং প্রকাশ সহ বিভিন্ন উপায়ে বলা যেতে পারে।

## তথ্যসূত্র

বিষয়শ্রেণী:আখ্যান কৌশল
বিষয়শ্রেণী:কাহিনীর ঘটনাবিন্যাস
বিষয়শ্রেণী:অভিনয়
পরমেশ্বর

**পরমেশ্বর** () হল হিন্দু দেবতার একটি উপাধি। শব্দটি সাধারণত হিন্দুধর্মের সর্বোচ্চ সত্তা এবং সর্বোচ্চ বাস্তবতাকে নির্দেশ করে এবং শিবকে পরমেশ্বর হিসেবে বিবেচনা করে। পরমেশ্বর হল চূড়ান্ত এবং সর্বোচ্চ বাস্তবতা যা চিরকাল হিন্দুদের জন্য সমস্ত বিষয়কে পরিব্যাপ্ত করে। ভক্তদের দ্বারা তিনি স্বয়ং সম্পূর্ণরূপে বিবেচিত, সৃষ্টি, সংরক্ষণ এবং ধ্বংসের ত্রিবিধ শক্তি নিয়ন্ত্রণ করেন।

## বুৎপত্তি
পরমেশ্বর শব্দটি সংস্কৃত শব্দের একটি যৌগিক শব্দ, যার পরম (परम) অর্থ 'সর্বোচ্চ' এবং ঈশ্বর (ईश्वर) অর্থ 'প্রভু'। এইভাবে পরমেশ্বর আক্ষরিক অর্থে 'সর্বোচ্চ সর্বশ্রেষ্ঠ শাসক'। হিন্দুধর্মের অন্যান্য ঐতিহ্য যেমন  বেদান্ত ও বৈষ্ণবধর্মও তাদের দার্শনিক দৃষ্টিভঙ্গির মধ্যে পরমেশ্বর শব্দটি পরব্রহ্মের প্রতিশব্দ হিসেবে ব্যবহার করে।

## হিন্দুধর্মের অন্যান্য ঐতিহ্যে
### বৈষ্ণবধর্ম
বৈষ্ণবধর্মের ঐতিহ্যে, বিষ্ণুকে পরমেশ্বর, মহেশ্বর ও নারায়ণ হিসাবে বিবেচনা করা হয়। ভাগবত পুরাণ,  বিষ্ণুপুরাণ, পদ্মপুরাণ, পঞ্চরাত্র ও বৈখানস আগাম এবং আরও অনেক ধর্মগ্রন্থ অনুসারে, বিষ্ণু এবং তাঁর অবতারগণ যেমন রাম, কৃষ্ণ ইত্যাদি ব্রহ্মা ও শিবের পূর্বপুরুষ হিসাবে বিবেচিত। হিন্দুধর্মের বৈষ্ণব পঞ্চরাত্র আগম পাঠ্য পরমেশ্বরসংহিতাতে, বিষ্ণু (নারায়ণ) পরমেশ্বর হিসাবে পূজনীয় ও পূজিত। এছাড়াও উত্তরনারায়ণ (শুক্ল যজুর্বেদের পুরুষসূক্তের ধারাবাহিকতা) ঈশ্বরকে পরমেশ্বর হিসেবে উল্লেখ করেছে দুটি সঙ্গী শ্রী ও ভু এর মাধ্যমে। ভগবদ্গীতা কৃষ্ণকে অনেক প্রসঙ্গে পরমেশ্বর (সর্বোচ্চ ঈশ্বর) হিসেবে প্রশংসা করেছে। বিষ্ণু সহস্রনামে, পরমেশ্বর হল বিষ্ণুর ৩৭৭তম নাম।

### শৈবধর্ম
শৈবসিদ্ধান্ত ত্রিপথর্থং (তিনটি সত্তা), পতি (সর্বোচ্চ হল পরমশিব), পশু (সমস্ত আত্মা) ও পাশ (আণবা, কর্ম, মায়ার তিনটি বন্ধন) অস্তিত্ব স্বীকার করে। পরমেশ্বর হিসাবে, পরমেশ্বরের শুধুমাত্র স্বতন্ত্র আটটি অক্ষর বা ভবিষ্যদ্বাণী রয়েছে যা তাকে শৈব সিদ্ধান্তের অন্য দুটি সত্তা-পশু ও পাশ থেকে আলাদা করতে প্রয়োগ করা হয়। সেগুলো হল সর্বজ্ঞান,  নিত্যতত্ত্ব, অন্তিবোধ, স্বতন্ত্র, অলুপ্তশক্তি, অনন্তশক্তি, নিরাময়্যাত্মা এবং বিশুদ্ধদেহ।

শৈবসিদ্ধান্তে বলা হয়েছে যে পরমেশ্বর দুটি রাজ্যে আছেন—ততস্ত লক্ষণং, ভগবানের রূপ যা ৩৬টি তত্ত্বের মধ্য দিয়ে চলে এবং স্বরূপ লক্ষণং, যা সবকিছুর বাইরে পরম সত্তার বিশুদ্ধ রূপ। এই দুটি রূপকে বৈদান্তিক ঐতিহ্যে পরব্রহ্মের সগুণ ও নির্গুণ সংজ্ঞার সাথে তুলনা করা যেতে পারে। যখন তাকে তস্তা লক্ষণম দিয়ে সংজ্ঞায়িত করা হয়, তখন পরমশিব ব্রহ্মা, বিষ্ণু, রুদ্র,  মহেশ্বর, সদাশিব, শিব,  শক্তি, নদং, নয়টি ঐশ্বরিক রূপে বিদ্যমান, এবং বিন্ধু যেখানে তিনি *অরূপ* নামে পরিচিত তাঁর শেষ চারটি নিরাকার প্রকাশে শব্দের বাইরে। প্রথম পাঁচটি হল তার রূপের প্রকাশ এবং রূপ নামে পরিচিত। সদাশিব হল তার রূপ ও অরূপের মিশ্র রূপ যা প্রায়ই লিঙ্গ দিয়ে চিহ্নিত করা হয়। স্বরূপ লক্ষণং রাজ্যে শিব ও শক্তি অবিচ্ছেদ্য নাদবিন্দু হিসাবে বিদ্যমান যেখানে তারা প্রায়শই পরমশিব ও পরাশক্তি অদ্বৈত পরম হিসাবে চিহ্নিত হয়। যেহেতু তারা অবিচ্ছেদ্য ও অভেদহীন, তাই শৈবসিদ্ধান্ত তাদের একক একত্ব, পরমেশ্বর হিসাবে দেখে।
## আরও দেখুন
* আদি পরাশক্তি
* মহাবিষ্ণু
* পুরুষোত্তম
* পরশিব
* সদাশিব
* পরাশক্তি

## তথ্যসূত্র

বিষয়শ্রেণী:হিন্দুধর্মে ঈশ্বরের নাম
বিষয়শ্রেণী:হিন্দু দার্শনিক ধারণা
সিদি সাইয়্যেদ মসজিদ

**সিদি সাইয়্যেদ মসজিদ** ভারতের গুজরাত রাজ্যের আহমেদাবাদ শহরের একটি অন্যতম বিখ্যাত মসজিদ। এটি ১৫৭২ থেকে ১৫৭৩ খ্রিস্টাব্দে (হিজরি: ৯৮০) নির্মাণ করা হয়। স্থানীয়ভাবে এটি **সিদি সাইয়্যেদ নি জালি** নামে পরিচিত।

## ইতিহাস
সিদি সাইয়্যেদ মসজিদ ভারতের গুজরাত রাজ্যের আহমেদাবাদ শহরের একটি অন্যতম বিখ্যাত মসজিদ। এটি ১৫৭২ থেকে ১৫৭৩ খ্রিস্টাব্দে (হিজরি: ৯৮০) নির্মাণ করা হয়। স্থানীয়ভাবে এটি "সিদি সাইয়্যেদ নি জালি" নামে পরিচিত। মসজিদের দেয়ালে স্থাপিত মার্বেল ট্যাবলেট দ্বারা প্রমাণিত হয়, এটি গুজরাত সালতানাতের শেষ সুলতান "শামস-উদ-দিন মুজাফ্ফর শাহ তৃতীয়" এবং সেনাবাহিনীর জেনারেল বিলাল জাজর খানের অবসরে "সিদি সাইয়্যেদ" দ্বারা নির্মিত হয়।

ষোড়শ শতাব্দীতে, বেশ কিছু সিদি (আফ্রিকান বংশোদ্ভূত মানুষ) যারা দাস বা ভাড়াটে যোদ্ধা হিসেবে গুজরাতেএসেছিলেন, তারা সুলতানদের দরবারে বিশিষ্ট পদে উন্নীত হন। সিদি সাইয়্যেদ ছিলেন এই সিদিদের একজন। তিনি শহরের দেয়াল বরাবর এই মসজিদ নির্মাণের দায়িত্ব নেন।

গুজরাত সালতানাতের অস্তিত্বের শেষ বছরে মসজিদটি নির্মিত হয়।

## স্থাপত্য
মসজিদটি সম্পূর্ণভাবে আর্কুয়েড। মসজিদের পাশে এবং পিছনের খিলানগুলোতে দশটি জটিলভাবে খোদাই করা পাথরের জালিকাটা জানালার (জালি) জন্য এটি বেশি পরিচিত। পেছনের দেয়ালটি জ্যামিতিক নকশায় বর্গাকার পাথরের ছিদ্রযুক্ত প্যানেল দিয়ে ভরা। এতে অনেকগুলো অলংকৃত জালিকাটা পাথরের স্ল্যাব রয়েছে। যা মসজিদের প্রায় ১০টি অর্ধবৃত্তাকার জানালাকে শোভিত করে। কিছুতে জটিল জ্যামিতিক নকশা প্রদর্শন করা হয় এবং অন্যগুলোতে একে অপরের সাথে সংযুক্ত গাছ এবং পাতার খোদাই করা হয়। এই জটিলভাবে খোদাই করা জালি পাথরের জানালাই হলো "সিদি সাইয়্যেদ জালি"। যা কেন্দ্রীয় প্রাচীরের খিলানের ডানদিকে অবস্থিত। ষোল ফুট আকারের খোদাই করা এই জালিগুলো "ট্রি অব লাইফ" মোটিফের প্রতিনিধিত্ব করে। এই সূক্ষ্মভাবে তৈরি মোটিফটি ভারতের প্রথম ইউনেস্কো বিশ্ব ঐতিহ্যের শহর আহমেদাবাদের একটি অনানুষ্ঠানিক প্রতীক হয়ে উঠে। এছাড়াড়াও এটি ইন্ডিয়ান ইনস্টিটিউট অব ম্যানেজমেন্ট আহমেদাবাদ এর লোগোর নকশার অনুপ্রেরণা।

উপাসকরা যখন জালির আলোয় নামায পড়ে, তখন খুব কম লোকই (যদি থাকে) মসজিদের প্রতিষ্ঠাতাকে স্মরণ করেন বা তার অসাধারণ ইতিহাস সম্পর্কে চিন্তা করেন।

মসজিদের কেন্দ্রীয় জানালার খিলানে যে কেউ আরেকটি জটিল জালি দেখার আশা করতে পারে। কিন্তু তার পরিবর্তে সেখানে পাথর দিয়ে দেয়াল নির্মাণ করে দেয়া হয়। এর নির্মাণকাজ সম্ভবত মুঘলদের গুজরাত আক্রমণের আগে পরিকল্পনা অনুযায়ী সম্পূর্ণ করা হয়নি। মসজিদটি ভারতে আফ্রিকান প্রবাসীদের স্বল্প-পরিচিত ইতিহাস উন্মোচনের একটি প্রবেশদ্বার হিসেবে দাঁড়িয়ে আছে।

## চিত্রশালা

চিত্র:Mosque of Sidi Sayed Jaali.JPG|বাইরে থেকে মার্বেলের দৃশ্য
চিত্র:Sidi Saiyyed Ni Jali.JPG|সিদি সাইয়্যেদ মসজিদ
চিত্র:Sidi Saiyyed Mosque - Marble Screen.jpg|ভেতর থেকে মার্বেলের দৃশ্য


## আরও দেখুন

* ভারতের মসজিদের তালিকা

## তথ্যসূত্র

বিষয়শ্রেণী:ভারতের মসজিদ
বিষয়শ্রেণী:গুজরাতের মসজিদ
বিষয়শ্রেণী:১৫৭২-এ সম্পন্ন মসজিদ
বিষয়শ্রেণী:১৫৭৩-এ প্রতিষ্ঠিত
বিষয়শ্রেণী:ইসলামি স্থাপত্য
বিষয়শ্রেণী:ইন্দো-ইসলামি স্থাপত্য
বিষয়শ্রেণী:ভারতের সুন্নি মসজিদ
বিষয়শ্রেণী:আহমেদাবাদের_মসজিদ
আল মাদখাল ইলা উলুমিল হাদিসিশ শরিফ

***আল মাদখাল ইলা উলুমিল হাদিসিশ শরিফ*** () বাংলাদেশি হাদিস গবেষক ও দেওবন্দি ইসলামি পণ্ডিত মুহাম্মদ আব্দুল মালেকের রচিত একটি উলুমুল হাদিস বিষয়ক গ্রন্থ। হাদিসের গ্রন্থগুলো বিভিন্ন ধাঁচে সংকলন করা হয়েছে। সব গ্রন্থের সংকলন পদ্ধতি এক নয়। অসংখ্য গ্রন্থাদির কোন কিতাব থেকে কীভাবে কোন বিষয়ের হাদিস বের করা হবে, সহজভাবে এর মৌলিক ধারণা দিয়েছে এই গ্রন্থটি। এটি সর্বপ্রথম ১৯৯৮ সালে প্রকাশিত হয়। গ্রন্থটির ভূমিকা লিখেছেন আব্দুর রশিদ নোমানী। প্রকাশের পর বইটি ভারত, দক্ষিণ আফ্রিকা, বাংলাদেশ সহ বিভিন্ন দেশের শিক্ষাপ্রতিষ্ঠানে পাঠ্যক্রমের অন্তর্ভুক্ত করা হয়েছে। বাংলাদেশে বড় প্রতিষ্ঠানের মধ্যে আল জামিয়া আল ইসলামিয়া পটিয়াতে সর্বপ্রথম আল মাদখালকে সিলেবাসে অন্তর্ভুক্ত করেন হারুন ইসলামাবাদী। এটি ২০২১ সালে মিশরের সংস্কৃতি মন্ত্রণালয় আয়োজিত কায়রো আন্তর্জাতিক বইমেলায় প্রকাশনীর ‘বেস্ট সেলার’ বই নির্বাচিত হয়েছে।

## বৈশিষ্ট্য
বইটি হাদিস সংশ্লিষ্ট বিষয়ে ভুল ব্যাখ্যাকারীদের বিরুদ্ধে বলিষ্ঠ জবাব। এতে উলুমুল হাদিসের প্রাথমিক স্তর থেকে নিয়ে রাবী ও হাদিসের তাসহীহ ও সাযঈফ সংক্রান্ত আলোচনাগুলো ধারাবাহিক ভাবে মুতাকাদ্দিম মুহাদ্দিসগণের চিন্তা এবং বর্তমান প্রান্তিকতার নিবর ও সরব খন্ডন হয়েছে। উলুমুল হাদিসের প্রাথমিক শিক্ষার্থীদের জন্য ধাপে ধাপে যে পরামর্শ ও দিকনির্দেশনার প্রয়োজনীয়তা দেখা দেয়, এ কিতাবটিতে সে বিষয়গুলো সুবিন্যস্ত ও বিস্তারিতভাবে উপস্থাপন করা হয়েছে। ভাষার সাবলীলতা ও সহজ-সরল উপস্থাপনা গ্রন্থটির প্রধান বৈশিষ্ট্য।

## তথ্যসূত্র

## বহিঃসংযোগ
* 

বিষয়শ্রেণী:মুহাম্মাদ আবদুল মালেকের বই
বিষয়শ্রেণী:ইসলাম বিষয়ক বই
বিষয়শ্রেণী:ইসলামি সাহিত্য
বিষয়শ্রেণী:আরবি ভাষার বই
বিষয়শ্রেণী:দেওবন্দি সাহিত্য
বিষয়শ্রেণী:সুন্নি সাহিত্য
বিষয়শ্রেণী:হাদিস
বিষয়শ্রেণী:১৯৯৮-এর বই
বিষয়শ্রেণী:বাংলাদেশী বই
কেচ্চিমালাই মসজিদ

**কেচ্চিমালাই মসজিদ**, **কেচ্চিমালাই দরগাহ** নামেও পরিচিত, শ্রীলঙ্কার দক্ষিণ-পশ্চিমের বন্দর বেরুওয়ালায় অবস্থিত একটি মসজিদ। 
স্থানীয়দের মতে মসজিদটি আরব ব্যবসায়ীদের প্রথম ব্যবসাস্থলে প্রতিষ্ঠিত হয়। তাদের মতে ইয়েমেনের হামদারামাউত অঞ্চলের রাজকীয় পরিবারের সাত সদস্য উপকুলে এসে ছিলেন। তারা হচ্ছেন সুলতান আশরাফ ওয়ালিউল্লাহ এবং তাঁর পাঁচ ভাই ও এক বোন। ১০২৪ সালে যখন ওয়ালিউল্লাহ মারা যান তাকে তখন ঐখানের একটি পাহাড়ের শীর্ষের একটি সমাধিতে দাফন করা হয়। কথিতভাবে একদিন, বেরুওয়ালার মসজিদ আল-আবরার-এর প্রধান যখন সমাধি পরিষ্কার করছিলেন তখন তিনি একটি ধারালো কাঁটা দেখেন এবং যার অনুসরণে যেয়ে তিনি একটি গাছের নিচে বিশ্রাম নেন এবং ঘুমিয়ে পড়েন। তার ঘুমের সময় ওয়ালিউল্লাহ একটি আবির্ভূত হন এবং তার সমাধিস্থলে  একটি মসজিদ নির্মাণের জন্য বলেন। তবে অনেক স্থানীয়দের মতে ওয়ালিউল্লাহ মসজিদটি নির্মাণ করেছিলেন।

সেই সময়ে জায়গাটি তামিল-এ "উচ্চচামলাই" নামে পরিচিত ছিল, যার অর্থ "উচ্চ পাহাড়", সময়ের সাথে সাথে এটি পরিবর্তন করে বর্তমান নাম কেটচিমালাই করা হয়।

বর্তমান ভবনটি ১৯১১ সালে একজন ধনী মুসলিম ব্যবসায়ী দ্বারা নির্মিত হয়েছিল।  এটি মূলত একটি বর্গাকৃতি সাদা বিল্ডিং, একটি অলঙ্কৃত খিলানযুক্ত, বক্র ডাচ-শৈলীর গ্যাবেল, একটি গম্বুজ মিনারে একটি অর্ধচন্দ্রাকৃতি ও তারকা অলঙ্কার সহ মুকুটযুক্ত।  মসজিদের বাইরে  এর ময়দানে দুই ইমামের (পিতা ও ছেলে) কবর এবং একটি মাদ্রাসা রয়েছে।

এখানে ঈদের জামাত হয়।বহু মুসল্লি এখানে ঈদের জামাত আদায় করতে আসে।

১২ জুন ২০১৫ সালে মসজিদটিকে সরকার কর্তৃক সুরক্ষিত প্রত্নতাত্ত্বিক স্থান ঘোষণা করা হয়।

## আরও দেখুন
* শ্রীলংকার মসজিদের তালিকা

## তথ্যসূত্র

## বহিঃসংযোগ
* Ketchimala Masjid website 

বিষয়শ্রেণী:শ্রীলঙ্কার মসজিদ
বিষয়শ্রেণী:ইসলামি স্থাপত্য
বিষয়শ্রেণী:মধ্যযুগ
২০২১–২২ হংকং নারী ক্রিকেট দলের সংযুক্ত আরব আমিরাত সফর

হংকং নারী ক্রিকেট দল ২০২২ সালের এপ্রিল মাসে চারটি টোয়েন্টি২০ আন্তর্জাতিক (টি২০আই) ম্যাচ সংযুক্ত আরব আমিরাত সফর করে। সিরিজের ম্যাচগুলো আজমানের মালেক ক্রিকেট মাঠে অনুষ্ঠিত হয়।

সিরিজে সংযুক্ত আরব আমিরাত ৪–০ ব্যবধানে জয়লাভ করে।

## দলীয় সদস্য

রিনিতা রজিত ও সুভা ভেংকটরমণকে সংযুক্ত আরব আমিরাত দলে রিজার্ভ খেলোয়াড় হিসেবে রাখা হয়।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২২-এ আমিরাতি ক্রিকেট
বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত সফর
হংকং ২০২১–২২
তুরুঙ্কলু মসজিদ

**তুরুঙ্কলু মসজিদ** (), **তুরুঙ্কলু ফাতেহ মসজিদ** নামেও পরিচিত‌ হচ্ছে তুর্কি সাইপ্রাসের দক্ষিণ নিকোশিয়ার ইপলিক বাজারে অবস্থিত একটি মসজিদ। এটি উসমানীয় সাম্রাজ্যকালে প্রতিষ্ঠিত। এটি বেলিগ পাশা সড়কে অবস্থিত।

মসজিদটির ধারণক্ষমতা মাত্র ২১০ জন মুসল্লি। এর অভ্যন্তরীণে জায়গা ১৪৮ বর্গ মিটার। ২০১১ সালের হিসাবে এর সদস্য মাত্র ৩২ জন।

## ইতিহাস

ঊনবিংশ শতাব্দীর আগে এই স্থানে একটি ছোট মসজিদ ছিল। ১৮২৫ সালে সাইপ্রাসের গভর্নর সেয়িত মেহমেদ আগা মসজিদের জায়গায় নতুন মসজিদটি তৈরি করেছিলেন। ঐতিহাসিকভাবে মসজিদটি ফেথিয়ে মসজিদ নামে পরিচিত ছিল এবং এটি মেরটেক মার্কেটে অবস্থিত ছিল। এই মসজিদের সাথে একটি সিবিয়ান বিদ্যালয় (একটি ঐতিহাসিক প্রাথমিক বিদ্যালয়) সংযুক্ত ছিল। মেহমেদ আগা দ্বারা বিদ্যালয়টি ভেঙে ফেলা হয়েছিল এবং "মেকতেব-ই ইরফানে" (জ্ঞানের বিদ্যালয়) নামে একটি নতুন বিদ্যালয় স্থাপন করা হয়। ১৮৯৪ সালে বিদ্যালয়টিতে এর সমস্ত ছাত্রদের থাকার ব্যবস্থা ছিলোনা। বিদ্যালয় প্রশাসনের বারবার অনুরোধ সত্ত্বেও বিদ্যালয়টি সংস্কার করা হয়নি এবং ১৯০৪ সাল নাগাদ এটি ধ্বংসস্তূপে পরিণত হয়েছিল। ফলস্বরূপ ১৯০০-এর দশকে বিদ্যালয় ভবনটি ভেঙে ফেলা হয় এবং একটি নতুন ভবন হয়।

১৯৭২ সালে মসজিদের একটি বাহ্যিক প্রাচীর ধসে পড়ে। এই প্রাচীর পরে পুনর্নির্মাণ করা হয়।

## স্থাপত্য
মসজিদটির উত্তর-পূর্ব-দক্ষিণ-পশ্চিম অভিমুখে একটি আয়তক্ষেত্রাকারে বর্ধন পরিকল্পনা রয়েছে। সামনের উত্তর দিকের সম্মুখভাগটি ছয়টি সূচালো খিলান দ্বারা সমর্থিত।বআর পশ্চিমের সম্মুখভাগটি চারটি খিলান দ্বারা সমর্থিত। মিহরাব ও মিম্বর বারোক বৈশিষ্ট্যে তৈরি।

উত্তর-পূর্বে একটি কাঠের মেজানাইন রয়েছে যা মহিলাদের বিভাগে যেতে সহায়ক। নলাকার মিনারটি উত্তর-পূর্বে দাঁড়িয়ে আছে এবং যেদিকে একটি অলঙ্কৃত বারান্দাও রয়েছে। মসজিদের নামাজের জায়গা দিয়ে মিনারে যাওয়া যায়।

প্রবেশের মুখে একটি শিলালিপি রয়েছে যা ১৮২৫ সালের। এটিতে উসমানীয় তুর্কি ভাষায় শ্লোক রয়েছে।

## তথ্যসূত্র

বিষয়শ্রেণী:১৯শ শতাব্দীর মসজিদ
বিষয়শ্রেণী:নিকোসিয়ার মসজিদ
বিষয়শ্রেণী:নিকোসিয়ার দর্শনীয় স্থান
বিষয়শ্রেণী:সাইপ্রাসের উসমানীয় স্থাপত্য
বিষয়শ্রেণী:উত্তর সাইপ্রাসের মসজিদ
শাহ আব্বাস মসজিদ (কেশলা)

**শাহ আব্বাস মসজিদ** () বাকুর নিজামী জেলার কেশলায় অবস্থিত একটি ঐতিহাসিক মসজিদ। কেশলা গ্রামের মসজিদটি ১৭শ শতকের একটি স্থাপনা এবং এটি শাহ আব্বাসের আদেশে নির্মিত হয়েছিল।

## স্থাপত্য

পরিকল্পনা অনুযায়ী, কেশলার শাহ আব্বাস মসজিদটি বর্গাকার আকৃতির। এটি শিরভান-আবশেরন স্থাপত্য শৈলীতে নির্মিত এবং মারদাকান বসতিতে অবস্থিত তুবা শাখী মসজিদের অনুরূপ। ভবনের মাঝখানে প্রধান ঘরটি চারটি বড় খিলান দ্বারা নির্মিত যা মসজিদের গোলাকার গম্বুজের সাথে সংযুক্ত। ভবনের দুপাশে খিলানযুক্ত সিলিংসহ ছোট কক্ষগুলি নির্মিত। এই কক্ষগুলি নকশাটিকে একটি বর্গাকার আকৃতি দেয়।

মসজিদের ফটক সাদাসিধে স্থাপত্য কাঠামোতে তৈরী এবং এতে স্ট্যালাক্টাইট অর্ধ-গম্বুজ নেই। স্থপতি, ভবনের সামগ্রিক উচ্চতার সাথে সামঞ্জস্য করে ফটক লাগানোর চেষ্টা করেছেন। এই লক্ষ্যে স্থপতি ইমারতটির ছাদের সাথে দরজার ফ্রেম একত্রিত করার পদ্ধতি ব্যবহার করেছেন। এই কৌশলটি দিভান খান নির্মাণের সময়ও প্রয়োগ করা হয়েছিল। ফটকের উপরে একটি আরবি শিলালিপি রয়েছে।

বেদি এবং মিম্বর খোদাই করা বিশাল পাথর দিয়ে তৈরি। মসজিদের জানালাগুলো অত্যন্ত দক্ষতার সাথে তৈরি। জানালার প্রথম স্তর দুটি স্তর নিয়ে গঠিত: প্রথমটি - কাঠ এবং  দ্বিতীয়টি - কাটা পাথর।

১৯২০ সালে আজারবাইজানে সোভিয়েত দখলের পর বলশেভিকদের ধর্মীয় সংগ্রাম শুরু হয়। অন্যান্য অনেক ধর্মীয় প্রতিষ্ঠানের মতো শাহ আব্বাস মসজিদটিও কার্যক্রম বন্ধ করে দেয় এবং ১৯৮৯ সালে পুনরায় কার্যক্রম শুরু করে।

## আরও দেখুন
* গানজার জুম্মা মসজিদ
* শাহ আব্বাস মসজিদ,ইয়েরেবান
* শাহ মসজিদ

## তথ্যসূত্র

## সাহিত্য
* 

বিষয়শ্রেণী:আজারবাইজানি স্থাপত্য
বিষয়শ্রেণী:সাফাভীয় স্থাপত্য
বিষয়শ্রেণী:১৭শ শতাব্দীর মসজিদ
বিষয়শ্রেণী:আজারবাইজানের মসজিদ
বিষয়শ্রেণী:ইসলামি স্থাপত্য
বিষয়শ্রেণী:বাকুর মসজিদ
বিষয়শ্রেণী:আজারবাইজানের স্থাপত্য
এনআইডিএ (রাজনৈতিক দল)

**NIDA** () নেদারল্যান্ডসের একটি রাজনৈতিক দল। এই দলটি ইসলাম ধর্ম দ্বারা অনুপ্রাণিত। রটারডামের প্রাক্তন পৌর কাউন্সিলর **নুরদিন এল ওউয়ালি** ২০১৩ সালে এই দলটি প্রতিষ্ঠা করেছিলেন। দলটি বর্তমানে শুধুমাত্র পৌর পর্যায়ে প্রতিনিধিত্ব করে। দলটির রটারডামে দুটি আসন এবং হেগে একটি আসন রয়েছে। দলটির নির্বাচকমণ্ডলীর বেশিরভাগই ইসলাম ধর্মাবলম্বী অভিবাসী। এনআইডিএ (NIDA) একটি ইসলাম ধর্ম ভিত্তিক রাজনৈতিক দল।

## ইতিহাস

### ২০১৪ সালের পৌরসভা নির্বাচন
দলটি প্রথম দিকে শুধুমাত্র রটারডামে অংশগ্রহণ করে, যেখানে এটি সেটি পৌরসভার ৪.৮% ভোট এবং সাথে ২টি আসন পায়। দলটির কোনো রাজনৈতিক কর্মসূচি ছিল না কিন্তু তবুও রাজনৈতিক প্যামফলেট-এর মাধ্যমে তাদের পরিকল্পনা প্রচার করা হয়।

### ২০১৮ সালের পৌরসভা নির্বাচন
দলটি রটারডামে তার ২টি আসন পাওয়ার পর দলটি ২০১৮ সালে ভোটের ৫.৪% ভোট অর্জন করে। দলটি হেগেও বিস্তৃত লাভ করে ২.৪% ভোট পেয়ে ১টি আসনে জয়লাভ করে। দলটি প্রাথমিকভাবে লেবার পার্টি (নেদারল্যান্ডস), সোশ্যালিস্ট পার্টি (নেদারল্যান্ডস) এবং গ্রোয়েনলিঙ্কসের সাথে "বামপন্থী চুক্তিতে" অংশগ্রহণ করে এবং একটি সামাজিক, পরিবেশগত ও অন্তর্ভুক্তিমূলক রটারডাম সমর্থন করে বসবাসযোগ্য রটারডামের বিরুদ্ধে একটি যৌথ ঘোষণাপত্র প্রকাশ করে। জোটটি ২০১৪ সাল থেকে একটি টুইটের কারণে ভেঙে পড়ে তখন দলের নেতা **নুরদিন এল ওউয়ালি** ইসরায়েলকে *ইসলামিক স্টেট অফ ইরাক অ্যান্ড দ্য লেভান্টের* সাথে তুলনা করেন।

### ২০১৯ প্রাদেশিক নির্বাচন
জাতীয় রাজনীতিতে অংশগ্রহণের জন্য পার্টির প্রথম ২০১৯ সালে প্রচেষ্টা চালিয়ে উত্তর হল্যান্ড এবং দক্ষিণ হল্যান্ডের প্রাদেশিক নির্বাচনে অংশগ্রহণ করে। দলটি প্রাদেশিক রাজ্যে কোনো আসন পায়নি যেখানে তাদের ভোটের পরিমাণ ছিল যথাক্রমে ০.৪% এবং ০.৫%।

### ২০২১ সালের সাধারণ নির্বাচন
২০২১ সালে দলটি প্রথম দেশটির সাধারণ নির্বাচনে অংশগ্রহণ করে। **নুরদিন এল ওউয়ালি** তখন দলটির *লিজস্ট্রেকার* হিসেবে নিয়োগ পায়। ২০২১ সালের সাধারণ নির্বাচনে দলটি মাত্র ০.৩% ভোট পায় এবং কোনো আসনে জয়লাভ করতে পারেনি।

### প্রতিবাদ এবং কার্যক্রম
যখন পার্টির সদস্যরা ২০১৪ সালের জুন মাসে দশ হাজারেরও বেশি লোকের উপস্থিতির সাথে গাজাবাসীর জন্য সংহতি মিছিলের আয়োজন করে, দলটি জাতীয় মনোযোগ আকর্ষণ করতে সক্ষম হয়। ২০১৫ সালের নভেম্বরে, পার্টি রটারডামের মেয়রসহ উল্লেখযোগ্য অতিথিদের নিয়ে *সন্ত্রাসবাদের বিরুদ্ধে বৈচিত্র্যের মধ্যে ঐক্য* নামে একটি বড় কর্মসূচি আয়োজন করে।

## তথ্যসূত্র

বিষয়শ্রেণী:নেদারল্যান্ডের রাজনৈতিক দল
বিষয়শ্রেণী:ইসলামি গণতান্ত্রিক রাজনৈতিক দল
বিষয়শ্রেণী:ইসলামি রাজনৈতিক দল
বিষয়শ্রেণী:২০১৩-এ প্রতিষ্ঠিত রাজনৈতিক দল
বিষয়শ্রেণী:পরিচয়ভিত্তিক রাজনীতি
সিদি বশীর মসজিদ

**সিদি বশীর মসজিদ** ভারতের গুজরাত রাজ্যের আহমেদাবাদ শহরের একটি প্রাচীন মসজিদ। বর্তমানে শুধুমাত্র এর কেন্দ্রীয় প্রবেশদ্বার এবং দুটি মিনার টিকে আছে। এগুলো "ঝুলতা মিনার" বা "কাঁপানো মিনার" নামে পরিচিত।

## ইতিহাস
থাম্ব|১৮৬৬ সালে সিদি বশীর মসজিদের ধ্বংসাবশেষ
থাম্ব|১৮৬৬ সালে সিদি বশীর মসজিদের মিনার

মসজিদটি সুলতান আহমেদ শাহ'র ক্রীতদাস "সিদি বশীর" বা গুজরাতের আরেক সুলতান মাহমুদ বেগাদার দরবারের একজন সম্ভ্রান্ত মালিক সারং নির্মাণ করেছিলেন বলে মনে করা হয়। এটি ১৪৫২ সালে নির্মাণ করা হয়। যদিও মিনারের শৈলী এবং উপাদানসমূহ মাহমুদ বেগাদার শাসনামল (১৫১১) বা তারও পরের সময়কালকে নির্দেশ করে। ১৭৫৩ সালে মারাঠা এবং গুজরাত সালতানাতের খানের মধ্যে যুদ্ধের সময় ভবনটির অনেকাংশ ধ্বংস হয়ে যায়। শুধুমাত্র দুটি মিনার এবং তাদের সংযোগকারী খিলানযুক্ত কেন্দ্রীয় প্রবেশপথ অবশিষ্ট রয়েছে।

## মিনার
মসজিদের মিনারগুলো আহমেদাবাদের স্থাপত্যগুলোর মধ্যে সবচেয়ে উঁচু। বর্তমানে এগুলো আহমেদাবাদ জংশন রেলওয়ে স্টেশনের উত্তরে অবস্থিত। যদিও মিনারগুলো অনেক ক্ষতিগ্রস্ত হয়েছে, বিশেষ করে পায়ের কাছে। তবুও মিনারের ভিতরের সিঁড়ি এখনও ব্যবহার করা যেতে পারে। মিনারগুলো খোদাই করা বারান্দাসহ প্রায় তিনতলা উঁচু। যেকোনো একটি মিনারের মৃদু ঝাঁকুনির ফলে অন্য মিনারটিও কয়েক সেকেন্ড পর কম্পিত হয়। কিন্তু, দুটি মিনারের মধ্যে সংযোগকারী পথটি কম্পনমুক্ত থাকে। এর প্রক্রিয়াটি জানা যায়নি, যদিও স্তরযুক্ত নির্মাণকে একটি ফ্যাক্টর বলে মনে করা হয়। ঘটনাটি ইংরেজ সংস্কৃতের পণ্ডিত "মনির এম. উইলিয়ামস" দ্বারা ১৯ শতকে প্রথম পর্যবেক্ষণ করা হয়। মিনারগুলো খুব দ্রুতগতিতে চলমান ট্রেনগুলোকে পাশ দিয়ে যাওয়া সহ্য করতে সক্ষম।

## অন্যান্য কাঁপানো মিনার
আহমেদাবাদে "রাজ বিবি মসজিদ" নামে পরিচিত আরেকটি মসজিদেও সিদি বশির মসজিদের মতো কাঁপানো মিনার ছিল। কিন্তু, ব্রিটিশ রাজত্বের অধীনে নির্মাণ পরিশীলন করার জন্য একটি মিনার ভেঙে ফেলা হয়, যা পরবর্তিতে আর একত্রিত করা হয়নি।

ইরানের এসফাহন নগরে মোনার জোনবান (কাঁপানো মিনার) নামে প্রায় একই বৈশিষ্ট্যসম্পন্ন আরেকটি মিনার রয়েছে।

আরও একটি উদাহরণ হলো, সুলতান কুতুবুদ্দিন আহমদ শাহ দ্বিতীয় এর মা "মখদু-মা-ই-জাহান" দ্বারা ১৪৫৪ খ্রিস্টাব্দে নির্মিত একটি বড় মসজিদ। মখদু-মা-ই-জাহান কে মসজিদের পূর্ব দিকের সমাধিতে সমাহিত করা হয়েছে।

## বর্তমান অবস্থা
১৯৮১ সালে দিল্লির কুতুব মিনারে একটি দূর্ঘটনার পর কাঁপানো মিনারে প্রবেশ নিষিদ্ধ করা হয়। সে ঘটনায় পদদলিত হয়ে বহু শিশুর মৃত্যু হয়, এছাড়াও মিনারের উপরের অংশেরও ব্যাপক ক্ষতি হয়।

## আরও দেখুন

* ভারতের মসজিদের তালিকা

## তথ্যসূত্র

## বহিঃসংযোগ
* এই নিবন্ধটিতে অন্তর্ভুক্ত পাবলিক পাঠ্য ডোমেনগুলো এখান থেকে সংগ্রহ করা: 

বিষয়শ্রেণী:ভারতের মসজিদ
বিষয়শ্রেণী:গুজরাতের মসজিদ
বিষয়শ্রেণী:১৪৫২-এ প্রতিষ্ঠিত
বিষয়শ্রেণী:১৪৫২-এ এশিয়ায় প্রতিষ্ঠিত
বিষয়শ্রেণী:১৫শ শতাব্দীর মসজিদ
বিষয়শ্রেণী:আহমেদাবাদের_মসজিদ
বিষয়শ্রেণী:ভারতের_সুফি_মসজিদ
উত্তর ম্যানচেস্টার জামে মসজিদ

**উত্তর ম্যানচেস্টার জামে মসজিদ** () হলো ইংল্যান্ডের ম্যানচেস্টার শহরের চিথাম হিল এলাকায় অবস্থিত একটি মসজিদ। এটি "ইবাদুর-রহমান ট্রাস্ট" কর্তৃক কামারুজ্জামান আজমির নেতৃত্বে প্রতিষ্ঠিত হয়। এটি ইউরোপের বৃহত্তম মুসলিম কেন্দ্রগুলোর মধ্যে একটি।
মসজিদটি সকলের জন্য উন্মুক্ত। এর প্রধান প্রার্থনা হলগুলোতে শুক্রবারে প্রায় ২৫০০ থেকে ৩০০০ লোক একত্রিত হতে পারে। এছাড়াও ধর্মীয় এবং ঈদ উৎসবে অনুষ্ঠিত একাধিক পরিষেবার সময় ১৫০০০ এরও বেশি উপাসক মসজিদের দরজা দিয়ে হেঁটে যায়।

## ইতিহাস
এটি ইসলামি চিন্তাবিদ, বক্তা এবং লেখক "কামারুজ্জামান আজমি" দ্বারা ১৯৭৫ সালে প্রথম শুরু হয়।

আজমি ১৯৭৫ সালে প্রতি সপ্তাহে "ব্র্যাডফোর্ড" থেকে ভ্রমণ করে ম্যানচেস্টার এর উইলমসলো রোডের কাছে শাহ জালাল মসজিদে "দরস-ই-কুরআন" দেওয়া শুরু করেন। সে সময় ম্যানচেস্টারে কয়েকটি সুন্নি মসজিদ ছিল। খুব অল্প সময়ের মধ্যে "ভিক্টোরিয়া পার্ক মসজিদ" একজন সুন্নি ইমাম নিযুক্ত করে।

উত্তর ম্যানচেস্টার জামে মসজিদটি আজমির নেতৃত্বে ১৯৭৯ সালে ২৫ বেলট স্ট্রিট, চিথাম হিল, ম্যানচেস্টারে একটি বাড়ি থেকে মসজিদে রূপান্তরিত করার কাজ শুরু হয়। এই ভবনে সুযোগ-সুবিধা খুবই সীমিত ছিল এবং মুসলমানদের ক্রমবর্ধমান জনসংখ্যার জন্য বৃহত্তর পরিসরে ইসলামি কার্যক্রমের জন্য অসুবিধা হতো। তাই ১৯৮২ সালে একটি জমি ক্রয় করা হয় এবং ১৯৮৪ সালে মসজিদের প্রধান নামাজের হলের সমন্বয়ে ১২০০ পুরুষ ও মহিলাদের নামাজের সুবিধা প্রদানের উদ্দেশ্যে প্রথম ধাপের কার্যক্রম সম্পন্ন হয়। এরপর, ১৯৯০ এর-দশকে ইসলামি শিক্ষার জন্য একটি শিক্ষায়তন এবং ১২০০ জন লোকের জন্য অতিরিক্ত প্রার্থনা সুবিধা নিয়ে মসজিদটির দ্বিতীয় ধাপের কার্যক্রম শেষ হয়।

বর্তমানে তৃতীয় ধাপের প্রকল্পটি একটি বড় কমপ্লেক্স, যা মসজিদটিকে ১০,০০০ জন লোকের জন্য প্রার্থনার সুবিধা, একটি কমিউনিটি হল, ইমামদের বাসভবন, একটি মর্গ, অফিস, গ্রন্থাগার এবং অতিথি কক্ষের সুবিধা প্রদান করে।

## প্রভাব
উত্তর ম্যানচেস্টার জামে মসজিদ প্রতিষ্ঠার পর থেকে ম্যানচেস্টারের উত্তরে একটি প্রাথমিক মুসলিম সংগঠন এবং ম্যানচেস্টার মুসলিম সম্প্রদায়ের জন্য একটি কেন্দ্রবিন্দুতে পরিণত হয়, যা শিশু এবং প্রাপ্তবয়স্কদের জন্য শিক্ষা, বক্তৃতা এবং সেমিনার, মর্গ, গ্রন্থাগার সহ দৈনিক প্রার্থনার সুবিধা প্রদান করে। যা ন্যানোটেকনোলজি অ্যান্ড অ্যাডভান্সড ম্যানুফ্যাকচারিং এর চেয়ারম্যান এবং ন্যানোটেকনোলজি অ্যান্ড বায়োইঞ্জিনিয়ারিং ইনস্টিটিউটের প্রধান এবং সেন্ট্রাল ল্যাঙ্কাশায়ার বিশ্ববিদ্যালয়ের ন্যানোমেডিসিন এবং ন্যানোইঞ্জিনিয়ারিং রিসার্চ গ্রুপের নেতা অধ্যাপক ওয়াকার আহমেদ তার "তাজ্জালিয়াত-ই-কামার" বইটিতে লিখেন।

প্রধানমন্ত্রী ডেভিড ক্যামেরন এবং ধর্মমন্ত্রী ব্যারনেস সাঈদা ওয়ারসি উত্তর ম্যানচেস্টার জামে মসজিদের প্রধান ইমাম আল্লামা কামারুজ্জামান আজমির সাথে সাক্ষাৎ করেন। ক্ষমতায় আসার পর এটিই ছিল যুক্তরাজ্যের কোনো মসজিদে তার প্রথম সফর।। ব্যারনেস ওয়ার্সি বলেন: "জামিয়া মসজিদ হলো মডেল মসজিদের একটি চমৎকার উদাহরণ, যা তার সম্প্রদায়ের অতি নিকটে পৌঁছায় এবং স্থানীয় মুসলিম জনগণকে গুরুত্বপূর্ণ পরিষেবাগুলো প্রদান করে।"

## কলেজের শিক্ষার্থী
এখানে ২০০ জনেরও বেশি শিক্ষার্থী বিভিন্ন স্তরে নথিভুক্ত রয়েছে। কলেজের পণ্ডিতদের মধ্যে রয়েছে যুক্তরাজ্য সরকারের প্রাক্তন প্রধান বৈচিত্র্য উপদেষ্টা, ক্যাবিনেট অফিস এবং ওয়াকার আজমি।

## আরও দেখুন
* আল-জামেয়াতুল-ইসলামিয়া
* আজমগড়

## তথ্যসূত্র

## বহিঃসংযোগ
* 

বিষয়শ্রেণী:সুন্নি মসজিদ
বিষয়শ্রেণী:যুক্তরাজ্যের মসজিদ
বিষয়শ্রেণী:ইউরোপের মসজিদ
বিষয়শ্রেণী:ইংল্যান্ডের মসজিদ
বিষয়শ্রেণী:ইসলামি স্থাপত্য
বিষয়শ্রেণী:বিশ্ব ইসলামি মিশন
পশ্চিম প্রদেশের মুসলিম লীগ

**পশ্চিম প্রদেশের মুসলিম লীগ** ইরিত্রিয়ার পশ্চিম প্রদেশের একটি রাজনৈতিক দল। **শেখ আলী মোহাম্মদ মুসা রাদাই** দলটি প্রতিষ্ঠা করে। রাদাইয়ের পরিবার মূলত পশ্চিম সৌদি আরবের হেজাজ অঞ্চল থেকে ইরিত্রিয়ায় স্থানান্তরিত হয়। পরবর্তীতে রাদাই ইরিত্রিয়ান অ্যাসেম্বলির সভাপতি হন। দলটি ১৯৪৯ সালে ইরিত্রিয়ার **মুসলিম লীগ** থেকে আলাদা হয়ে গঠিত হয়। পশ্চিম প্রদেশের প্রাক-বিভক্ত মুসলিম লীগের দলীয় সদস্য সংখ্যার অর্ধেক এই দলে যোগদান করে।

## প্রতিষ্ঠা
পশ্চিম প্রদেশের মুসলিম লীগ ১৯৪৯ সালে মুসলিম লীগ থেকে বিভক্ত হওয়ার পরে প্রতিষ্ঠিত হয়েছিল।

## ইতিহাস
ঐতিহাসিক **ওকবাজগি ইয়োহানেস** দাবি করেছেন যে বিভক্তিটি ব্রিটিশ সামরিক প্রশাসনের ষড়যন্ত্রের কারণে হয়েছিল। তারা মুসলিম লীগের প্রধানদের বোঝাতে সক্ষম হয় যে মুসলিম লীগ নেতা **ইব্রাহিম সুলতান আলী** একজন ইতালীয় এজেন্ট। এই দাবিটি প্রত্যাখ্যান করে প্রতিদ্বন্দ্বিতা করা হয়, কারণ এটি ইরিত্রীয় মুসলিম সম্প্রদায়ের মধ্যে অভ্যন্তরীণ সামাজিক এবং রাজনৈতিক ফাটলগুলোকে উস্কে দিচ্ছিল।

১৯৪৯ সালের শেষের দিকে **স্বাধীন মুসলিম লীগের** দলত্যাগের পর, দলটি **স্বাধীনতা ব্লক** ত্যাগ করে। **পশ্চিম প্রদেশের মুসলিম লীগ** *স্বাধীনতা ব্লক* থেকে বিদায় নিয়ে যেসকল উপদল গঠিত হয় তার মধ্যে দ্বিতীয় বৃহত্তম দলে পরিণত হয়ে ওঠে। দলটি দেশের রাজনৈতিক প্রক্রিয়া থেকে ইতালীয়-ইরিত্রিয়ানদের বাদ দিতে চায় এবং এই নীতি মুসলিম লীগ তীব্রভাবে বিরোধিতা করেছিল।

দলটি ১৯৫২ সালের ইরিত্রিয়ান অ্যাসেম্বলি নির্বাচনে ৬৮টি আসনের মধ্যে ১৪টি আসনে জয়লাভ করে (নির্বাচনটি কিছু শহরে প্রত্যক্ষ ভোট এবং অন্যান্য এলাকায় পরোক্ষ ভোটের মাধ্যমে অনুষ্ঠিত হয়েছিল)।

প্রাথমিকভাবে পশ্চিম প্রদেশের মুসলিম লীগ দশ বছরের জন্য ব্রিটিশ শাসন অব্যাহত রাখার আহ্বান জানিয়েছিল, যাতে করে পশ্চিম প্রদেশের ভবিষ্যৎ নির্ধারণ করা যেতে পারে। ১৯৫৩ সালের জুন মাসে, **ইথিওপিয়া** এবং **ইরিত্রিয়ার** মধ্যে ফেডারেশন কার্যকর হওয়ার নয় মাস পরে, দলটি ইরিত্রিয়ার পশ্চিম প্রদেশ এবং সুদানের পূর্ব প্রদেশ নিয়ে গঠিত হবে এমন একটি স্বাধীন রাষ্ট্র গঠনের আহ্বান জানাতে শুরু করে। দলটির কাছে এটা স্পষ্ট হয়ে গিয়েছিল যে ব্রিটিশরা পশ্চিম প্রদেশের বাইরে একটি স্বাধীন রাষ্ট্র গঠনকে সমর্থন করবে না। তাই দলটি ইথিওপিয়া-এর সাথে ইরিত্রিয়ার একীকরণকে সমর্থন করতে শুরু করে।

## তথ্যসূত্র

বিষয়শ্রেণী:ইরিত্রিয়ার রাজনৈতিক দল
বিষয়শ্রেণী:১৯৪৯-এ প্রতিষ্ঠিত রাজনৈতিক দল
বিষয়শ্রেণী:ইসলামি রাজনৈতিক দল
দেমেরদাশ মসজিদ

**ডেমেরদাশ মসজিদ** () মিশরের কায়রোতে অবস্থিত আব্বাসীয়দের আমলে নির্মিত মসজিদ। এটি আইন শামস বিশ্ববিদ্যালয় এর চিকিৎসা বিদ্যা অনুষদের ডেমেরদাশ হাসপাতালের নিকটে অবস্থিত।

## স্থাপত্য

মসজিদটি বর্তমানে ১১× ১০ মিটার আয়তনের একটি বর্গাকার কক্ষ নিয়ে গঠিত।মসজিদের মাঝখানে তিনটি বৃহৎ মুকারনাস রয়েছে এবং তাদের সরাসরি উপরে একটি বড় ডিম্বাকৃতি গম্বুজ রয়েছে। যার মধ্যে ষোলটি ছোট  জানালা আছে ।যেখানে আটটি জানালা  খোলা এবং বাকি আটটি অলঙ্কার হিসাবে অবরুদ্ধ।কিবলা প্রাচীরের বাম দিকে একটি বড় মিহরাব রয়েছে, যা কাঠের তৈরি একটি বগি এবং তারপর কাছেই শেখ আল-দেমারদাশের সমাধি রয়েছে।মিহরাবের উপরে কাঠের অলঙ্কারে গড়া একটি জানালা রয়েছে এবং চারটি গম্বুজের প্রতিটির পাশে কাঠের অলঙ্কারে তৈরি একটি ছোট বর্গাকার জানালা রয়েছে।গম্বুজের বর্তমান বর্ণনা সম্পূর্ণরূপে স্থপতি মুবারক তার পরিকল্পনায় উল্লেখ করা বর্ণনার সাথে সামঞ্জস্যপূর্ণ।যা ইঙ্গিত করে যে গম্বুজটি প্রাচীন এবং কমপক্ষে ১২ শতকের আগে।যদিও এটি পুনরায় নির্মাণ করা হয়েছে।মসজিদের বাকি অংশটিও পুনর্নির্মাণ করা হয়েছে কারণ এটি মোবারকের বর্ণনা থেকে একেবারেই আলাদা।  এটির এখন দক্ষিণ ও পশ্চিম দিকে গম্বুজটিকে ঘিরে  একটি কাঠের ছাদ রয়েছে, অন্মুক্ত ও একটি কুলুঙ্গি এবং প্রাচীরের মধ্যে গম্বুজ থেকে সৃষ্ট একটি স্তর রয়েছে ।ভবনটি একটি বাগান দ্বারা বেষ্টিত ও   মসজিদের কর্মচারীদের জন্য একটি বাসস্থান  যুক্ত।মসজিদের প্রধান প্রবেশদ্বারটি দক্ষিণ-পশ্চিমে অবস্থিত এবং এর শীর্ষে রয়েছে মামলুক শৈলীর মিনার।

## আরও দেখুন

* মসজিদের তালিকা
* আফ্রিকার মসজিদের তালিকা
* মিশরের মসজিদের তালিকা

## বহিঃসংযোগ

* Government Website of Islamic artifacts

বিষয়শ্রেণী:১৫২৩-এ সম্পন্ন মসজিদ
বিষয়শ্রেণী: ইসলামি স্থাপত্য
বিষয়শ্রেণী: মামলুক স্থাপত্য
বিষয়শ্রেণী:মিশরের মসজিদ
বিষয়শ্রেণী:কায়রোর মসজিদ
বিষয়শ্রেণী:গম্বুজসহ মসজিদ
বিষয়শ্রেণী:১২শ শতাব্দীর মসজিদ
আজারবাইজানের ইসলামী পার্টি

**আজারবাইজানের ইসলামী পার্টি** বা **ইসলামিক পার্টি অফ আজারবাইজান** ( বা *AİP*) আজারবাইজানের একটি নিষিদ্ধ ইসলামি দল। দলটি ১৯৯১ সালে আজারবাইজানের নারদারান শহরে প্রতিষ্ঠিত হয়। শহরটি রাজধানী বাকুর উত্তর-পূর্বে আবশেরন উপদ্বীপে অবস্থিত। এটি কট্টর ধর্মনিরপেক্ষ, ধর্মীয়ভাবে প্রগতিশীল এবং আজারবাইজানে রক্ষণশীল শিয়া ইসলামের একমাত্র নির্ভরযোগ্য দল। ১৯৯২ সালে আনুষ্ঠানিকভাবে এই দলটি রাজনৈতিক দল হিসেবে আজারবাইজানে নিবন্ধিত হয়। তবে ১৯৯৫ সালে তা বাতিল করা হয় এবং পরবর্তীতে দলটি আর নিবন্ধিত হতে পারেনি।

এটি ইরান এর সাথে শক্তিশালী সম্পর্ক উন্নয়নে কাজ করে এবং আজারবাইজান রাষ্ট্রকে একটি ইসলামিক প্রজাতন্ত্র হিসাবে ঘোষণা করে। কারণ এটি প্যান-তুর্কিবাদের ধারণাগুলোকে প্রত্যাখ্যান করে তাদের বিপজ্জনক এবং ইউরোপীয় হিসাবে বিবেচনা করেছিল। তা সত্ত্বেও এটি একটি আজারবাইজানীয় জাতীয়তাবাদী দল এবং এটি তার উগ্র জাতীয়তাবাদী ও আর্মেনীয় বিরোধী বক্তব্যের জন্য পরিচিত। এই দলটি নাগোর্নো-কারাবাখ দ্বন্দ্বের সামরিক সমাধানের পক্ষে অবস্থান নেয়। দলটি ধর্মান্তরবাদ এবং খ্রিস্টান ধর্মপ্রচারকদের সকল কার্যকলাপ নিষিদ্ধ করার পক্ষে ছিল।

দলটি মার্কিন-বিরোধী, জায়নবাদ-বিরোধী এবং ইইউ-বিরোধী ছিল এবং হিজবুল্লাহ ও এর নেতা **হাসান নাসরুল্লাহকে** সমর্থন করেছিল। দলটির নেতা ছিলেন **মুভসুম সামাদভ**।

১৯৯৫ সালে, আজারবাইজানের সরকার **আজারবাইজানের ইসলামিক পার্টিকে** ইরানের দ্বারা গোপনে অর্থায়ন করার জন্য অভিযুক্ত করে এবং আজারবাইজানের অভ্যন্তরীণ বিষয়ে হস্তক্ষেপ হিসাবে বিবেচনা করে, যা আজারবাইজানের আইনের অধীনে অবৈধ। তাই দলটির নেতাদের গ্রেফতার করা হয় এবং **ইসলামিক পার্টি অব আজারবাইজান**কে আনুষ্ঠানিকভাবে নিষিদ্ধ করা হয়। পরবর্তীকালে আজারবাইজানের নব-হালনাগাদকৃত ধর্মনিরপেক্ষ আইনের অধীনে, ইসলামপন্থী এবং ইসলামী দল গঠন নিষিদ্ধ করা হয়।

৭ অক্টোবর ২০১১ সালে সন্ত্রাসী হামলার পরিকল্পনা এবং সরকারকে উৎখাত করার জন্য একটি অপরাধী গোষ্ঠী গঠনের চেষ্টার অভিযোগে **সামাদভকে** ১২ বছরের কারাদণ্ড দেওয়া হয়।

## আরও দেখুন
* আজারবাইজানে ইসলাম
## তথ্যসূত্র

বিষয়শ্রেণী:নিষিদ্ধ ইসলামপন্থী দল
বিষয়শ্রেণী:ইসলামি রাজনৈতিক দল
বিষয়শ্রেণী:১৯৯১-এ আজারবাইজানে প্রতিষ্ঠিত
বিষয়শ্রেণী:১৯৯৫-এ আজারবাইজানে বিলুপ্ত
বিষয়শ্রেণী:আজারবাইজানের বিলুপ্ত রাজনৈতিক দল
বিষয়শ্রেণী:১৯৯১-এ প্রতিষ্ঠিত রাজনৈতিক দল
বিষয়শ্রেণী:কুতুবি সংগঠন
বিষয়শ্রেণী:১৯৯৫-এ বিলুপ্ত রাজনৈতিক দল
লুব্লিয়ানা মসজিদ

**ইসলামিক ধর্মীয়-সাংস্কৃতিক কেন্দ্র** (),মূলত **লুব্লিয়ানা মসজিদ** ( or ) হচ্ছে একটি ইসলামি সাংস্কৃতিক কেন্দ্র ও মসজিদ যেটি স্লোভোনিয়ার রাজধানী লুব্লিয়ানার বেজিগ্রাদ জেলায় অবস্থিত।  এটি স্লোভেনিয়ার ইসলামিক সম্প্রদায়-এর দশকের দীর্ঘ প্রচেষ্টার চূড়ান্ত পরিণতি  একটি লাইব্রেরি, একটি শ্রেণীকক্ষ, একটি ওজুখানা এবং ইমাম এর অফিস এবং কোয়ার্টার যুক্ত একটি কমপ্লেক্স।

## ইতিহাস

১৯ শতকের যুগোস্লাভ প্রজাতন্ত্রের অভ্যন্তরীণ অভিবাসীদের মধ্যে অনেক মুসলিম ছিল যারা ১৯৬০ এবং ১৯৭০ এর দশকে স্লোভেনিয়ায় অভিবাসী হয়েছিল।এখানে মসজিদ নির্মাণের জন্য  অনুমতির অনুরোধ প্রথম ১৯৬৯ সালে  করা হয়েছিল।কিন্তু মঞ্জুর করা হয়নি‌।১৯৯০ এর দশকে প্রচেষ্টাটি পুনরুজ্জীবিত হয়।১৯৯০-এর দশকের প্রস্তাবটি একটি জাতীয় প্রতিক্রিয়া তৈরি করেছিল কারণ মসজিদ নির্মাণ অনেক জনসাধারণের বিরোধিতা ছিল।শহর সংসদ  ২০০৩ সালের শেষ দিকে মসজিদ নির্মাণ নিষিদ্ধ করার জন্য একটি পৌরসভা গণভোট ডাকার চেষ্টা করেছিল।  " একটি ধর্মীয় সংখ্যালঘুর সাংবিধানিকভাবে-নিশ্চিতকৃত অধিকারের উপর হস্তক্ষেপ সাংবিধানিকভাবে-নিষিদ্ধ " ধারাটি লুব্লজানার মেয়র ডানিকা সিমসিচ কর্তৃক বিরোধিতা করা হয়েছিল।  ২০০৪ সালে স্লোভেনিয়ার সাংবিধানিক আদালত কর্তৃক গণভোট প্রত্যাখ্যান করা হয়।২০০৮ সালের ডিসেম্বরে সিটি কাউন্সিলর মিহেল জার্ক দ্বিতীয় গণভোটের জন্য স্বাক্ষর সংগ্রহ করতে শুরু করেন। এবার মেয়র জোরান জানকোভিচের বিরোধিতায় মসজিদের প্রস্তাবিত ৪০ মিটার মিনারটি মুছে ফেলতে হয়। এবার সাংবিধানিক আদালত স্বাক্ষর-সমাবেশ প্রক্রিয়ার অনুমোদন দেয় এবং মেয়রও  মসজিদ নির্মাণের বিরুদ্ধে লড়াই চালিয়ে যাওয়ার অঙ্গীকার করেছেন।

তখনকার বিশিষ্ট জাতীয় রাজনৈতিক দলগুলোর মধ্যে মিশ্র প্রতিক্রিয়া ছিল; স্লোভেনিয়ার উদার গণতন্ত্র এবং জারেস মসজিদ নির্মাণের জন্য সমর্থন করে; সোশ্যাল ডেমোক্র্যাটস (স্লোভেনিয়া), স্লোভেনিয়ার পেনশনারদের ডেমোক্রেটিক পার্টি এবং স্লোভেনিয়ান ডেমোক্রেটিক পার্টি এই বিষয়ে নিরপেক্ষ ছিল, আর স্লোভেনিয়ান ন্যাশনাল পার্টি বিরোধিতা প্রকাশ করেছে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (September 2013)">উদ্ধৃতি প্রয়োজন</span>]]* &#x5D;

ভিত্তিপ্রস্তর স্থাপনের জন্য সেপ্টেম্বর ২০১৩ সালে ভবনটির ভবিষ্যতের জায়গায় একটি অনুষ্ঠান অনুষ্ঠিত হয়েছিল।নভেম্বরে নির্মাণ শুরু হবে এবং প্রায় তিন বছর চলবে বলে আশা করা হচ্ছে।

২০২০ সালের ফেব্রুয়ারিতে মসজিদটির কাজ সম্পন্ন হয় এবং জনসাধারণের জন্য উন্মুক্ত করা হয়।

### স্থান ও নকশা
২০০৪ সালে দুই সম্রাটের সড়কে  একটি ২৮০০  বর্গমিটারের নির্মাণভূমি পরিকল্পনা করা হয়েছিল, যা স্লোভেনিয়ার ইসলামিক সম্প্রদায়ের দ্বারা কেনার জন্য ৩৫০,০০০ ইউরোর  লাজারিট অর্ডারে পৌরসভা কর্তৃক কেনা হয়।২০০৮ সালের শেষের দিকে  অবস্থানটি কুরিলনিস্কা এবং পারমোভা রাস্তার একটি স্থানে পরিবর্তিত হয়।মূল নকশায় বেশ কিছু পরিবর্তন দেখা গেছে ।কাঠামোর সর্বোচ্চ আয়তন এবং উচ্চতা নিয়ে বিতর্ক ছিল।২০০৮ সালের শেষের দিকে একটি চূড়ান্ত সিদ্ধান্তে পৌঁছেছিল।নির্মাণ খরচ মোট ১২ মিলিয়ন ইউরো অনুমান করা হয়।কাতার থেকে একটি বড় অনুদান  প্রায় ৭০%  প্রদান করবে বলে আশা করা হচ্ছে।

## আরও দেখুন
* স্লোভেনিয়ায় ইসলাম

## তথ্যসূত্র

বিষয়শ্রেণী:ইসলামি স্থাপত্য
বিষয়শ্রেণী:স্লোভেনিয়ার মসজিদ
বিষয়শ্রেণী:২০২০-এ সম্পন্ন মসজিদ
বিষয়শ্রেণী:২০২০-এ স্লোভেনিয়ায় প্রতিষ্ঠিত
তালহা মসজিদ

**তালহা মসজিদ** বা **কুব্বাত তালহা** () ইয়েমেনের প্রাচীনতম মসজিদগুলোর মধ্যে একটি। উসমানীয় সাম্রাজ্যের ইয়েমেন দখলের পর ১৬১৯ থেকে ১৬২০ সাল পর্যন্ত উসমানীয় ওয়ালি **হাদজি মেহমেদ পাশা**র আদেশে মসজিদটি নির্মাণ করা হয়। মসজিদের মিনারটিও একই সময়ে নির্মিত হয়েছিল।

## ইতিহাস
১৮৩১ এবং ১৮৩২ সালে **আল-মুতাওয়াক্কিল আহমদের** পুত্র **ইমাম আল-মাহদি আবদুল্লাহ**র আদেশে মসজিদটি আংশিকভাবে পুনরুদ্ধার করা হয়।

তালহা মসজিদটি আল-বাকিরিয়া মসজিদ নির্মাণের ২৩ বছর পরে নির্মিত হয়েছিল। নির্মাণের সময় একই শৈলীগত বৈশিষ্ট্য ব্যবহার করা হয়েছিল।

আল-বাকিরিয়া মসজিদের মতো, এটিও উসমানীয় স্থাপত্যের একটি উদাহরণ, যা সফলভাবে ওসমানীয় সাম্রাজ্য এবং ইয়েমেন-এর বিভিন্ন স্থাপত্য শৈলীকে একত্রিত করেছে।

মসজিদটি একটি কমপ্লেক্স যেখানে একটি প্রার্থনা হল, মিনার, উঠান, গোসলের জন্য কক্ষ, সুইমিং পুল এবং ধর্মশালা রয়েছে।

## বিবরণ

মসজিদের প্রবেশপথের পূর্বে চার গম্বুজ বিশিষ্ট দুটি খিলানযুক্ত ওয়াকওয়ে রয়েছে। মসজিদের নামাজের হল আয়তক্ষেত্র আকৃতির।

প্রার্থনা হলের অর্ধবৃত্তাকার গম্বুজটি স্টুকো দ্বারা সজ্জিত এবং একটি অষ্টভুজাকার ড্রামের উপর স্থির। এটি চারটি অষ্টভুজাকার কোণার টাওয়ার দ্বারা বেষ্টিত। এছাড়াও এটি স্টুকো দ্বারা সজ্জিত।

কেন্দ্রের ড্রামের প্রতিটি মুখের একটি খিলানযুক্ত জানালা রয়েছে যা প্রার্থনা হলের আলোর একটি অতিরিক্ত উৎস হিসাবে কাজ করে। তালহা মসজিদের প্রার্থনা কক্ষে আল-বাকিরিয়া মসজিদের ঐতিহ্যগত ইয়েমেনি মসজিদের কাঠের ছাদ রয়েছে।

মিনারটি প্রার্থনা কক্ষের পাশে, দক্ষিণ-পূর্ব কোণে অবস্থিত। এটি একটি আয়তক্ষেত্রাকার ভিত্তির উপর দাঁড়িয়ে আছে।

তালহা মসজিদ সানার পশ্চিম অংশে অবস্থিত।
## তথ্যসূত্র

বিষয়শ্রেণী:সানার মসজিদ
ন্যায়বিচার ও পুনর্মিলন পার্টি

**ন্যায়বিচার ও পুনর্মিলন পার্টি** বা **জাস্টিস অ্যান্ড রিকনসিলিয়েশন পার্টি** (; ; abbr. СПП বা **SPP**) , পূর্বে **বসনিয়াক ডেমোক্রেটিক ইউনিয়ন অফ স্যান্ডজাক** নামে পরিচিত ছিল। এটি সার্বিয়ার একটি রাজনৈতিক দল। দলটি সার্বিয়া এবং মন্টিনিগ্রোর সান্দজাক অঞ্চলে বসবাসকারী বসনিয়াক জাতিগত সংখ্যালঘুদের প্রতিনিধিত্ব করে।

## ইতিহাস
দলটি মধ্যপন্থী লিবারেল ডেমোক্রেটিক পার্টি (LDP) এবং কেন্দ্র-বাম সোশ্যাল ডেমোক্রেটিক ইউনিয়ন (SDU) এর সাথে জোট দল গঠন করে ২০১৪ সালের সংসদীয় নির্বাচনে প্রতিদ্বন্দ্বিতা করে। কিন্তু এই নবগঠিত জোট দলটি একটি আসনেও জয়লাভ করতে পারেনি। এই নির্বাচনে জোট দলটি মাত্র ৩.৪% ভোট পায়।

২০১৬ সালের সংসদ নির্বাচনে দলটি কোনো জোটে অংশ না নিয়ে এককভাবে অংশগ্রহণ করে দুটি আসনে জয়লাভ করে। ২৩ ডিসেম্বর, ২০১৭ তারিখে দলটির নাম আনুষ্ঠানিকভাবে **বসনিয়াক ডেমোক্রেটিক ইউনিয়ন অফ স্যান্ডজাক** থেকে **জাস্টিস অ্যান্ড রিকনসিলিয়েশন পার্টি**তে পরিবর্তন করা হয়। **জাহজা ফেহরাতোভিচ** দলটি গঠনের পর থেকে এই সময় পর্যন্ত নেতৃত্ব দিয়েছেন। তবে নাম পরিবর্তনের পর, **মুয়ামের জুকোর্লিচ**কে পুনর্গঠিত দলের নেতা হিসেবে নিযুক্ত করা হয়।

## তথ্যসূত্র

বিষয়শ্রেণী:বসনীয় রাজনৈতিক দল
বিষয়শ্রেণী:২০১৩-এ প্রতিষ্ঠিত রাজনৈতিক দল
বিষয়শ্রেণী:সামাজিক রক্ষণশীল দল
বিষয়শ্রেণী:সুন্নি ইসলামি রাজনৈতিক দল
বিষয়শ্রেণী:ইসলামি রাজনৈতিক দল
ইউকো আরকি

একজন জাপানি অভিনেত্রী ও ফ্যাশন মডেল।

## জীবনী
আরকি যখন প্রাথমিক বিদ্যালয়ে ছিল তখন তাকে নিয়োগ দেওয়া হয়েছিল।  তার প্রথম প্রধান চলচ্চিত্রের ভূমিকা ছিল *ইকারি ও নাগেরো* ২০০৮ সালে। আরকি ২০১৪ সালে *নন-নং* ম্যাগাজিনের একচেটিয়া মডেল হয়ে ওঠেন।

তার প্রথম টেলিভিশন নাটকের ভূমিকা ছিল ২০১৬ সালে ফুজি টেলিভিশন নাটক *লাভ লাভ এলিয়েন* ।  আরকি দক্ষতার সাথে ইউফোনিয়াম ও ভেরী বাজাতে পারেন।  

টয় স্টোরি ৪ -এর জাপানি ডাব-এ তিনি গ্যাবি গ্যাবি-তে কণ্ঠ দিয়েছেন।

## তথ্যসূত্র

## বহিঃসংযোগ

*  - 
*  - 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে জাপানি ভাষার উৎস (ja)
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:টোকিওর অভিনেত্রী
বিষয়শ্রেণী:জাপানি নারী মডেল
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:জাপানি টেলিভিশন অভিনেত্রী
ইওজেফ হাইডেন

**ফ্রানৎস ইওজেফ হাইডেন** (; আ-ধ্ব-ব: [ˈfʁants ˈjoːzɛf ˈhaɪdn̩]; ; ৩১শে মার্চ, ১৭৩২, রোরাউ, অস্ট্রিয়া৩১শে মে, ১৮০৯, ভিয়েনা, অস্ট্রিয়া) পশ্চিমা শাস্ত্রীয় সঙ্গীতের ধ্রুপদী যুগের একজন অস্ট্রীয় সুরকার। তিনি স্ট্রিং কোয়ার্টেট এবং পিয়ানো ত্রয়ী হিসাবে চেম্বার সঙ্গীতের বিকাশে সহায়ক ছিলেন।  পাশ্চাত্যের ধ্রুপদী সাঙ্গীতিক রূপসৃজনে অবদানের কারণে তাঁকে "সিম্ফনি-র জনক" এবং "স্ট্রিং কোয়ার্টেটের পিতা" বলা হয়।

শৈশবেই হাইডেনকে ভিয়েনার সাধু স্টিভেনের মহাগির্জার ধর্মসঙ্গীত গায়কদলে (কয়ার) অন্তর্ভুক্ত করা হয়। সেখানে তিনি বেহালা (ভায়োলিন) ও কিবোর্ড (চাবিফলক বাদ্যযন্ত্র) বাদনে শিক্ষালাভ করেন। গায়কদল পরিত্যাগ করার পরে তিনি সঙ্গীত শিক্ষা প্রদান করে ও বেহালা বাজিয়ে জীবিকা উপার্জন করতে শুরু করেন, এবং একই সময়ে সুর-প্রতিসুর মিশ্রণ (কাউন্টারপয়েন্ট) ও সুরসঙ্গতি (হার্মোনি) নিয়ে গভীরভাবে অধ্যয়ন করেন। এ সময় তিনি ইতালীয় কবি পিয়েত্রো মেতাস্তাসিও-র সুনজরে পড়েন ও তাঁর সহায়তায় সুরকার নিকোলা পর্পোরা-র নানা কাজে পটু সহকারী হিসেবে কাজ করতে শুরু করেন। এর প্রতিদানে তিনি পর্পোরার কাছ থেকে সঙ্গীতের পাঠ গ্রহণ করতেন। এভাবে উচ্চসমাজে প্রবেশের পরে তিনি ১৭৬১ সালে অভিজাত বিত্তশালী এস্টারহাজি পরিবারের প্রাসাদের সঙ্গীত বিভাগের প্রধানে পরিণত হন। কর্মজীবনের বেশিরভাগ সময় তিনি এই পরিবারের কাছ থেকে পৃষ্ঠপোষকতা লাভ করেন। একই কারণে তিনি তাঁর জীবনের এক দীর্ঘ সময় অন্যান্য সুরকার ও সঙ্গীতের প্রবণতা থেকে বিচ্ছিন্ন ছিলেন, যা তাকে নিজ ভাষ্যমতে সঙ্গীত নিয়ে নানা পরীক্ষানিরীক্ষা চালিয়ে "মৌলিক হতে বাধ্য" করেছিল। তা সত্ত্বেও হাইডেনের সঙ্গীত ব্যাপকভাবে প্রচার-প্রসার লাভ করে এবং জীবনের শেষ পর্যায়ে এসে তিনি ইউরোপের সবচেয়ে বিখ্যাত জীবিত সুরকার হিসেবে খ্যাতি লাভ করেন। সঙ্গীতের প্রায় সমস্ত প্রকারের (জঁর) জন্য তিনি গুরুত্বপূর্ণ কর্ম সৃষ্টি করে গেছেন। তাঁর সৃষ্টিকর্মগুলি মার্জিত ও অনুরাগোদ্দীপক, যেগুলিতে সূক্ষ্মবুদ্ধি ও গাম্ভীর্যের ভারসাম্যপূর্ণ মেলবন্ধন ঘটেছে। শ্রেষ্ঠ সিম্ফনি-রচয়িতাদের অন্যতম অগ্রদূত হিসেবে তাঁর নাম বিশেষভাবে উচ্চার্য। তিনি ১০৬টি সিম্ফনি রচনা করেন, যাদের মধ্যে ১৭৯১-১৭৯৫ সালে রচিত শেষ ১২টি "লন্ডন সিম্ফনি" জনপ্রিয়তা লাভ করে। তিনি এককভাবে "স্ট্রিং কোয়ার্টেট" (ততযন্ত্র-চতুষ্টক রচনা) নামক সঙ্গীতের প্রকারটির বিকাশে সর্বাগ্রগণ্য ভূমিকা পালন করেন। তাঁর রচিত ৬৮টি ততযন্ত্র-চতুষ্টক রচনা আজও ঐ প্রকারের সঙ্গীতের ভিত্তিপ্রস্তর হিসেবে পরিগণিত। রোমান ক্যাথলিক গির্জার জন্য তিনি ১৪টি "মেসা" (ধর্মীয় উপাসনামূলক সঙ্গীত) এবং *সৃষ্টি* (১৭৯৮) ও *ঋতুসম্ভার* (১৮০১) নামের দুইটি "ওরাতোরিও" (ধর্মীয় গীতিনাট্য) রচনা করে গেছেন। এছাড়া তিনি ৪৭টি পিয়ানো সোনাতা ও চেল্লো-সদৃশ বাদ্যযন্ত্র ব্যারিটোনের জন্য ১২৫টি সঙ্গীতকর্ম রচনা করেন। হাইডেন ধ্রুপদী সঙ্গীতশৈলীকে অবয়ব দানকারী প্রধান সুরকারদের একজন ছিলেন। তিনি মোৎসার্টের বন্ধু এবং পরামর্শদাতা, বেটহোফেনের শিক্ষক এবং সুরকার মিখায়েল হাইডেনের জ্যেষ্ঠ ভ্রাতা ছিলেন, তাই তাঁদের সঙ্গীতে হাইডেনের প্রভাব অনস্বীকার্য।

## তথ্যসূত্র

বিষয়শ্রেণী:১৭৩২-এ জন্ম
বিষয়শ্রেণী:১৮০৯-এ মৃত্যু
বিষয়শ্রেণী:পুরুষ অপেরা সুরকার
বিষয়শ্রেণী:আলোকিত যুগ
বিষয়শ্রেণী:১৯শ শতাব্দীর পুরুষ সঙ্গীতজ্ঞ
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:জাতীয় সঙ্গীত রচয়িতা
আখো মসজিদ

**আখো মসজিদ** () দক্ষিণ-পশ্চিম জর্জিয়ার স্বায়ত্তশাসিত অঞ্চল আদজারায় অবস্থিত একটি মসজিদ। এটি ১৮১৮ সালে নির্মাণ করা হয়। এটি আদজারায় প্রাচীনতম মসজিদ। মসজিদটি উসমানীয় সাম্রাজ্যের স্থাপত্যশৈলী এবং স্থানীয় জর্জিয়ান স্থাপত্যের সংমিশ্রণের জন্য পরিচিত।

## ইতিহাস
আখো মসজিদটি আদজারার কেদা পৌরসভায় অবস্থিত। এটি নামী গ্রামের একটি পুরানো কবরস্থানের পাশে অবস্থিত। ১২৩৩ খ্রিস্টাব্দে অঞ্চলটি অটোমান সাম্রাজ্যের অংশ থাকাকালীন সময়ে মসজিদটি লাজ কারিগর **উস্তা হুসেন** নির্মাণ করেছিলেন।সোভিয়েত শাসনামলে মসজিদটিকে **বাতুমির আদজারা স্টেট মিউজিয়ামে** পরিণত করা হয়। সোভিয়েত শাসনের অবসান হলে মসজিদটি ১৯৯০ এর দশকে প্রার্থনার জন্য উন্মুক্ত করে দেওয়া হয়।

## কাঠামো
মসজিদটি একটি দ্বিতল কাঠের কাঠামো দিয়ে নির্মিত। প্রথম তলাটি একটি সেলারের কাজ করে এবং দ্বিতীয় তলায় দুটি জানালা সহ একটি প্রার্থনা কক্ষ রয়েছে। ভবনটি ছাদ সিরামিক টাইলস দিয়ে নির্মিত। দক্ষিণে আরবি শিলালিপিসহ একটি খিলানযুক্ত মিহরাব রয়েছে। গম্বুজটি তৈলচিত্র দ্বারা সজ্জিত এবং একটি প্লেইন ফাইবারবোর্ড প্যানেলিং দিয়ে আচ্ছাদিত। মসজিদটিতে একটি লেস ব্যালাস্ট্রেড অংশ রয়েছে যা একটি বারান্দা হিসাবে কাজ করে। মিনারের নীচের অংশটি শুষ্ক গাঁথনি দিয়ে তৈরি এবং এটি ১৯২০ সালে ভেঙে ফেলা একটি পুরানো মিনারের অবশিষ্টাংশ। ১৯৯০ সালে এর বর্তমান অংশ নির্মাণ করা হয়। প্রতিটি দেয়ালে কয়েকটি জানালা রয়েছে এবং এই জানালাগুলো দিয়ে মসজিদটিতে আলোবাতাস প্রবেশ করে। মসজিদটির প্রবেশদ্বার খোদাই করা কাঠ দিয়ে তৈরি।

## আরও দেখুন
* জর্জিয়ায় ইসলাম
## তথ্যসূত্র

বিষয়শ্রেণী:জর্জিয়ার মসজিদ
বিষয়শ্রেণী:১৮১৮-এ সম্পন্ন মসজিদ
বিষয়শ্রেণী:কাঠের মসজিদ
ইউশি ইয়ামাইয়া

**ইউশি ইয়ামাইয়া** (, ; জন্ম: ১১ জুন ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২১ লিগের ক্লাব ইয়োকোহামার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
ইউশি ইয়ামাইয়া ২০০০ সালের ১১ই জুন তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:ইয়োকোহামা এফ মারিনোসের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:পুরুষ ফুটবল উইঙ্গার
উম্মে কুলসুম

**উম্মে কুলসুম** (  , , ইংরেজিতে *Oum Kalthoum* বানান; জন্ম **ফাতিমা ইব্রাহিম এস-সায়্যিদ আল-বেলতাগি**, ;  ৩১ ডিসেম্বর ১৮৯৮  - ৩ ফেব্রুয়ারি ৯৭৫) ছিলেন একজন মিশরীয় গায়িকা, গীতিকার এবং চলচ্চিত্র অভিনেত্রী যিনি ১৯২০ সাল থেকে ১৯৭০ সাল পর্যন্ত সক্রিয় ছিলেন। তাকে সম্মানসূচক "কাওকাব এল-শার্কি" ('প্রাচ্যের তারকা') উপাধি দেওয়া হয়েছিল। তাকে তার জন্মস্থান মিশরে জাতীয় আইকন হিসাবে বিবেচনা করা হয়; তাকে *"মিশরের কণ্ঠ"*,  *আরবি গানের ভদ্রমহিলা* এবং "মিশরের চতুর্থ পিরামিড" আখ্যায়িত করা হয়।

## তথ্যসূত্র

বিষয়শ্রেণী:কুরআনের হাফেজ
বিষয়শ্রেণী:জন্মের সাল অনিশ্চিত
বিষয়শ্রেণী:১৯৭৫-এ মৃত্যু
বিষয়শ্রেণী:১৮৯৮-এ জন্ম
বিষয়শ্রেণী:উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:মিশরীয় গায়িকা
বিষয়শ্রেণী:মিশরীয় চলচ্চিত্র অভিনেত্রী
লাতিন মার্কিনীয় দাওয়াহ সংস্থা

থাম্ব|ল্যাটিনো মার্কিন দাওয়াহ সংস্থার লোগো
**ল্যাটিনো মার্কিন দাওয়াহ সংস্থা** (, সংক্ষেপে **এলএডিও**) হলো একটি তৃণমূল সংগঠন যা ১৯৯৭ সালের সেপ্টেম্বরে নিউ ইয়র্ক সিটিতে কয়েকজন ল্যাটিনো ধর্মান্তরিতদের দ্বারা প্রতিষ্ঠিত হয়। এলএডিও-এর জাতিগত ও ধর্মীয় পরিচয় ল্যাটিনো/হিস্পানিক এবং মুসলমান হিসেবে প্রকাশ করার জন্য সংগঠনের নাম নির্বাচন করা হয়। এলএডিও একটি ইসলামী সংগঠন যার প্রাথমিক উদ্দেশ্য দাওয়াহ এবং ল্যাটিনদের শিক্ষা। ল্যাটিনো মার্কিন দাওয়াহ সংগঠন মুসলমানদের দ্বারা পরিচালিত হয়। ল্যাটিনো আমেরিকান দাওয়াহ সংস্থার মূলমন্ত্র হলো "বিশুদ্ধ ল্যাটিনো! বিশুদ্ধ ইসলাম! আপনার পাশে!"।

## কার্যক্রম
এলএডিও এর সদস্যরা সংস্থার মিশন বিবৃতিতে জানায় যে তারা সমস্ত মুসলিম এবং অমুসলিমদের সাহায্য করতে চায়। এলএডিও ইংরেজি, স্প্যানিশ এবং পর্তুগিজ ভাষায় বই, ব্রোশিউর এবং অন্যান্য মিডিয়ার আকারে ইসলামিক সাহিত্য সরবরাহ করে ইসলাম প্রচার করে। ইসলাম সম্পর্কে কাউকে অবগত করার এলএডিও এর প্রধান কাজ। এই উদ্যোগগুলোর মাধ্যমে এলএডিও শুধুমাত্র ল্যাটিনো মুসলমানদের মধ্যে একটি যোগাযোগ স্থাপন করে।

## তথ্যসূত্র

## বহিঃসংযোগ
*LADO এর ওয়েবসাইট
*LADO সম্পর্কে
*HispanicMuslims.com

বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন
বিষয়শ্রেণী:নিউইয়র্ক সিটিতে ইসলাম
সামসময়িক ইসলামি চিন্তা বিষয়ক সংস্থা

থাম্ব|সমসাময়িক ইসলামী চিন্তা বিষয়ক সংস্থার লোগো**সমসাময়িক ইসলামী চিন্তা বিষয়ক সংস্থা** (ইংরেজি: *Institute of Contemporary Islamic Thought*, সংক্ষেপে **আইসিআইটি**) একটি ইসলামিক গবেষণা ও কর্মী কেন্দ্র। আইসিআইটি (ICIT) "বৈশ্বিক ইসলামী আন্দোলনের আন্তর্জাতিক বুদ্ধিজীবী কেন্দ্র" হিসেবে পরিচিত। এটি বিশ্বের সমস্ত অংশে স্বতন্ত্র কর্মী, সাংবাদিক এবং শিক্ষাবিদদের নিয়ে গঠিত। আইসিআইটি-এর বেশিরভাগ কাজ হলো প্রকাশনা তৈরি করা এবং এমন কার্যক্রম তৈরি করা যা ইসলামী ব্যক্তিত্ব গড়ে তোলে, অর্থনৈতিক ন্যায়বিচার বজায় রাখে এবং সামাজিক ন্যায়বিচার রক্ষা করে।
## ইতিহাস
এটি ১৯৯৮ সালে লন্ডনের মুসলিম ইনস্টিটিউটের পরিচালক কলিম সিদ্দিকীর (১৯৩১-১৯৯৬) সহযোগীদের দ্বারা প্রতিষ্ঠিত হয়। এর সদস্যদের মধ্যে রয়েছেন টরন্টো, অন্টারিও, কানাডার পরিচালক জাফর বঙ্গশ, মুহাম্মদ আল-আসি এবং ওয়াশিংটন ডিসি-র ইমাম আবদুল আলিম মুসা ও লন্ডনের ইকবাল সিদ্দিকী (এখন ক্রিসেন্ট ইন্টারন্যাশনাল ম্যাগাজিনের সম্পাদক)।

ক্রিসেন্ট ইন্টারন্যাশনাল কানাডা থেকে প্রকাশিত হওয়া ICIT-এর সাথে যুক্ত একটি মাসিক নিউজ ম্যাগাজিন। এটি ১৯৭০ এর দশকের গোড়ার দিকে প্রতিষ্ঠিত হয়। এটি ১৯৮০ সালে *কলিম সিদ্দিকী* কর্তৃক একটি আন্তর্জাতিক সংবাদ ম্যাগাজিনে রূপান্তরিত হয়।

সিদ্দিকী ১৯৭৫ থেকে ১৯৯৮ সাল পর্যন্ত পত্রিকাটির সম্পাদক হিসেবে দায়িত্ব পালন করেন।

**আল-হিলাল** বা **আল-দাওলি** নামে এই পত্রিকার আরবি সংস্করণ ১৯৮৬ থেকে ১৯৮৯ পর্যন্ত প্রকাশিত হয়েছিল।

১৯৯৮ থেকে ২০০৮ সালের মধ্যে, **ক্রিসেন্ট ইন্টারন্যাশনাল** *ইকবাল সিদ্দিকী* দ্বারা সম্পাদিত হয়েছিল। এটি এখন *জাফর বঙ্গ*, *আফিফ খান* এবং *ইমাম মুহাম্মদ আল-আসির* এর সমন্বয়ে গঠিত একটি সম্পাদকীয় বোর্ড দ্বারা পরিচালিত হয়।

অন্যান্য প্রধান অবদানকারীদের মধ্যে রয়েছে ওয়াশিংটন, ডি.সি.-এর ইমাম মুহাম্মাদ আল-আসি, যার তাফসির বর্তমানে সিরিয়ালাইজ করা হচ্ছে, লন্ডনের এম এ শেখ এবং পাকিস্তানের পারভেজ শফি। সাবেক সম্পাদক **ইকবাল সিদ্দিকী** এখন একজন কলামিস্ট হিসেবে দায়িত্ব পালন করছে।

ক্রিসেন্ট ইন্টারন্যাশনাল অনলাইনে "মুসলিমমিডিয়া" নামে প্রকাশিত হয়।

## তথ্যসূত্র

বিষয়শ্রেণী:যুক্তরাজ্য ভিত্তিক ইসলামি সংগঠন
লুবনা মারিয়াম

**লুবনা মারিয়াম** (৮ জুলাই ১৯৫৪) একজন বাংলাদেশী নৃত্যশিল্পী, শিল্প পরিচালক, গবেষক এবং সাংস্কৃতিক কর্মী। নৃত্যে বিশেষ অবদানের জন্য বাংলাদেশ সরকার তাকে ২০১৯ সালে শিল্পকলা পদক প্রদান করে। তিনি ১৯৭১ সালে বাংলাদেশের মুক্তিযুদ্ধের সময় একজন মুক্তিযোদ্ধা এবং শিল্পী গোষ্ঠীর একজন সক্রিয় সদস্য ছিলেন। তিনি জনপ্রিয় প্রামাণ্যচিত্র "মুক্তির গান"-এ কণ্ঠ দিয়েছেন।

## কর্মজীবন
লুবনা মারিয়াম ১৯৭১ সালে বাংলাদেশের মুক্তিযুদ্ধের সময় কলকাতায় গঠিত "মুক্তি সংগ্রামী শিল্পী সংস্থা"র সাথে যুক্ত ছিলেন।

১৯৯৯ থেকে ২০০৫ সাল পর্যন্ত মারিয়াম ভারতে নৃত্য বিষয়ে অধ্যয়ন করেন, পরে তিনি শাস্ত্রীয় নৃত্যের প্রচারের জন্য বাংলাদেশে ফিরে আসেন।

## ব্যক্তিগত জীবন
ব্যক্তিগত জীবনে জামাল আহমেদ সুফির সঙ্গে বিবাহ বন্ধনে আবদ্ধ হন লুবনা। লুবনার বাবা কাজী নূরুজ্জামান ছিলেন বাংলাদেশের মুক্তিযুদ্ধের ৭ নাম্বার সেক্টর কমান্ডার এবং মা সুলতানা জামান ছিলেন একজন বাংলাদেশি শিক্ষাবিদ, মনোবিজ্ঞানী; তিনি মানসিক প্রতিবন্ধীদের জন্য প্রতিষ্ঠা করেন বাংলাদেশ প্রতিবন্ধী ফাউন্ডেশন ও ২০০৮ সালে বাংলাদেশ সরকার তাকে বেগম রোকেয়া পদক প্রদান করে।

## পুরস্কার ও সম্মাননা

* বিশ্বরত্ন ডঃ ভূপেন হাজারিকা আন্তর্জাতিক সংহতি পুরস্কার (২০১৩)
* জিনাত জাহান স্মৃতি পুরস্কার (২০১৫)
* ৭১ ফাউন্ডেশন সম্মাননা পুরস্কার (২০১৬)
* প্রয়াস সম্মাননা পুরস্কার (২০১৮)
* শিল্পকলা পদক পুরস্কার (২০১৯)
* নগদ এবং বাংলা ট্রিবিউন সম্মাননা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শিল্পকলা পদক বিজয়ী
বিষয়শ্রেণী:বাংলাদেশী নৃত্যশিল্পী
বিষয়শ্রেণী:বাঙালি নৃত্যশিল্পী
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:১৯৫৪-এ জন্ম
বিষয়শ্রেণী:বাংলাদেশী শিল্প নির্দেশক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী নারী নৃত্য পরিচালক